title: Decizia (UE) 2015/1037 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Trinidad și Tobago privind exonerarea de obligația de a deține viză de scurtă ședere

text:
               3.7.2015

               RO

               Jurnalul Oficial al Uniunii Europene

               L 173/64

         DECIZIA (UE) 2015/1037 A CONSILIULUI
   din 7 mai 2015
   privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Trinidad și Tobago privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Republica Trinidad și Tobago din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Republica Trinidad și Tobago este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul adoptat o decizie prin care a autorizat Comisia să înceapă negocieri cu Republica Trinidad și Tobago în vederea încheierii unui acord între Uniunea Europeană și Republica Trinidad și Tobago privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 12 noiembrie 2014 și au fost finalizate cu succes prin parafarea acestuia la 15 decembrie 2014, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate, în numele Uniunii. Acordul ar trebui să se aplice cu titlu provizoriu, de la data semnării sale, până la finalizarea procedurilor necesare pentru încheierea sa oficială.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului între Uniunea Europeană și Republica Trinidad și Tobago privind exonerarea de obligația de a deține viză de scurtă ședere (denumit în continuare „acordul”), sub rezerva încheierii sale.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu de la data semnării sale (5), până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia Consiliului din 4 decembrie 2006 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la ajustările preferințelor comerciale în sectorul brânzei în temeiul articolului 19 din Acordul privind Spațiul Economic EuropeanText cu relevanță pentru SEE.

text:
Anunţ juridic important

|

32006D0909

Jurnalul Oficial L 346 , 09/12/2006 p. 0030 - 0030 Jurnalul Oficial L 200 , 01/08/2007 p. 0346 - 0346

		20061204Decizia Consiliuluidin 4 decembrie 2006privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la ajustările preferințelor comerciale în sectorul brânzei în temeiul articolului 19 din Acordul privind Spațiul Economic European(Text cu relevanță pentru SEE)(2006/909/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) prima teză,având în vedere propunerea Comisiei,întrucât:(1) Articolul 19 alineatul (1) din Acordul privind Spațiul Economic European prevede că părțile contractante examinează toate dificultățile care ar putea apărea în schimburile lor de produse agricole și se străduiesc să găsească soluțiile potrivite.(2) Regatul Norvegiei și Comunitatea Europeană au condus consultări bilaterale în temeiul articolului 19 alineatul (1) menționat anterior, care s-au încheiat în mod satisfăcător la 7 iunie 2006, transpunându-se într-un acord.(3) Prin urmare, este necesar să se aprobe acest acord, întocmit sub forma unui schimb de scrisori,DECIDE:Articolul 1Acordul sub formă de schimb de scrisori între Comunitatea Europeană și Regatul Norvegiei, referitor la ajustările preferințelor comerciale în sectorul brânzei, în temeiul articolului 19 din Acordul privind Spațiul Economic European, se aprobă în numele Comunității.Textul acordului este atașat la prezenta decizie.Articolul 2Președintele Consiliului este autorizat să desemneze persoana (persoanele) abilitată (abilitate) să semneze acordul cu scopul de a angaja Comunitatea.Adoptată la Bruxelles, 4 decembrie 2006.Pentru ConsiliuPreședinteleL. Luhtanen--------------------------------------------------


title: Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI

text:
Anunţ juridic important

|

32005D0681

Official Journal L 256 , 01/10/2005 P. 0063 - 0070 Official Journal L 168 , 21/06/2006 P. 0375 - 0382

		20050920Decizia 2005/681/JAI a Consiliuluidin 20 septembrie 2005de instituire a Colegiului European de Poliție (CEPOL) și de abrogare a Deciziei 2000/820/JAICONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) litera (c) și articolul 34 alineatul (2) litera (c),având în vedere propunerea Comisiei,având în vedere avizul Parlamentului European [1],întrucât:(1) La întrunirea sa de la Tampere din 15- 16 octombrie 1999, Consiliul European a convenit asupra necesității înființării unui Colegiu European de Poliție, denumit în continuare "CEPOL", pentru formarea înalților responsabili ai forțelor de poliție.(2) Colegiul European de Poliție a fost înființat prin Decizia 2000/820/JAI [2].(3) S-a dovedit că funcționarea CEPOL ar putea fi îmbunătățită dacă acesta ar fi finanțat din bugetul general al Uniunii Europene și dacă Statutul funcționarilor Comunităților Europene și Regimul aplicabil celorlalți agenți ai Comunităților Europene s-ar aplica directorului și personalului secretariatului CEPOL.(4) În concluziile sale din 24 februarie 2005 Consiliul a solicitat prin urmare punerea în aplicare a modificărilor menționate anterior, ceea ce face necesară abrogarea Deciziei 2000/820/JAI și înlocuirea acesteia cu o nouă decizie a Consiliului privind CEPOL.(5) CEPOL ar trebui continue să funcționeze ca o rețea, făcând legătura între institutele naționale de formare ale căror sarcini includ formarea înalților responsabili de poliție ai statelor membre în conformitate cu principiile generale, astfel cum au fost stabilite prin Decizia 2000/820/JAI.(6) CEPOL ar trebui să-și îndeplinească sarcinile în etape progresive din perspectiva obiectivelor stabilite în programele anuale de lucru și ținând seama de resursele disponibile.(7) Este necesar un număr de modificări tehnice pentru a alinia structura CEPOL la procedurile care trebuie urmate în cadrul bugetului general al Uniunii Europene și al Statutului funcționarilor Comunităților Europene și al Regimului aplicabil celorlalți agenți ai Comunităților Europene.(8) În ceea ce privește alte dispoziții, acestea se bazează pe cât posibil pe Decizia 2000/820/JAI.(9) Schimbările tehnice includ modificări la dispozițiile referitoare la raporturile cu state terțe, funcționarea consiliului de administrație, sarcinile directorului, personalul secretariatului CEPOL, cerințele financiare, accesul la documente și evaluarea.(10) Pentru a se garanta continuitatea sunt necesare dispoziții tranzitorii specifice,DECIDE:CAPITOLUL IÎNFIINȚARE, PERSONALITATE JURIDICĂ ȘI SEDIUArticolul 1Înființare(1) Se înființează Colegiul European de Poliție (CEPOL). Acesta este considerat ca succesor al CEPOL, astfel cum a fost instituit prin decizia 2000/820/JAI.(2) Fără a aduce atingere evoluțiilor viitoare, CEPOL funcționează ca o rețea, reunind institutele naționale de formare din statele membre, ale căror sarcini includ formarea înalților responsabili de poliție și care cooperează strâns în acest scop.(3) Sarcina CEPOL constă în a pune în aplicare programele și inițiativele convenite de Consiliul de administrație.Articolul 2Personalitate juridică(1) CEPOL are personalitate juridică.(2) CEPOL se bucură în toate statele membre de cea mai largă capacitate legală și contractuală disponibilă pentru persoanele juridice în conformitate cu legislația internă. În special CEPOL poate dobândi și înstrăina bunuri mobile și imobile și se poate constitui ca parte în justiție.(3) Directorul este reprezentantul legal al CEPOL.Articolul 3Privilegii și imunitățiProtocolul privind privilegiile și imunitățile Comunităților Europene se aplică directorului CEPOL și personalului secretariatului acestuia, cu excepția personalului detașat din statele membre.Articolul 4SediulSediul CEPOL se află la Bramshill, Regatul Unit.CAPITOLUL IISCOP, OBIECTIVE ȘI SARCINIArticolul 5ScopulScopul CEPOL este de a contribui la formarea înalților responsabili de poliție ai statelor membre prin optimizarea cooperării dintre diversele componente ale CEPOL. Acesta susține și dezvoltă o abordare europeană a principalelor probleme cu care se confruntă statele membre în combaterea criminalității, în prevenirea infracțiunilor și menținerea legii și ordinii și a siguranței publice, în special în ceea ce privește dimensiunile transfrontaliere ale acestor probleme.Articolul 6ObiectiveleObiectivele CEPOL sunt următoarele:(1) sporirea cunoașterii sistemelor și structurilor naționale de poliție ale altor state membre și extinderea cooperării transfrontaliere în domeniul poliției în interiorul Uniunii Europene;(2) îmbunătățirea cunoașterii instrumentelor internaționale și ale Uniunii, în special în următoarele sectoare:(a) instituțiile Uniunii Europene, funcționarea și rolul acestora, precum și mecanismele decizionale și instrumentele juridice ale Uniunii Europene, în special în ceea ce privește implicațiile acestora pentru cooperarea în domeniul aplicării legii;(b) obiectivele, structura și funcționarea Europol, precum și modalitățile de maximizare a cooperării dintre Europol și serviciile competente de aplicare a legii din statele membre în combaterea criminalității organizate;(c) obiectivele, structura și funcționarea Eurojust;(3) asigurarea formării corespunzătoare cu privire la respectarea garanțiilor democratice, în special cu referire la drepturile de apărare.Articolul 7SarcinilePentru îndeplinirea obiectivelor sale, CEPOL poate întreprinde în special următoarele acțiuni:(a) să asigure sesiuni de formare, pe baza standardelor comune, pentru înalții responsabili de poliție;(b) să contribuie la elaborarea programelor armonizate pentru formarea polițiștilor de nivel intermediar, a polițiștilor de teren de nivel intermediar și a polițiștilor de teren pentru cooperarea transfrontalieră între forțele de poliție din Europa, să ajute la elaborarea de programe adecvate de formare avansată și să dezvolte și să asigure formarea formatorilor;(c) să asigure formare specializată pentru polițiștii care joacă un rol-cheie în combaterea criminalității transfrontaliere, cu accent îndeosebi pe criminalitatea organizată;(d) să disemineze bunele practici și rezultatele cercetării;(e) să dezvolte și să asigure formare pentru pregătirea forțelor de poliție ale Uniunii Europene în vederea participării la gestionarea nemilitară a crizelor;(f) să dezvolte și să asigure formare pentru autoritățile polițienești din țările candidate, inclusiv formare pentru polițiștii care joacă un rol cheie;(g) să faciliteze schimburile și detașările pertinente de polițiști în contextul formării;(h) să dezvolte o rețea electronică destinată să sprijine CEPOL în îndeplinirea îndatoririlor sale, asigurând punerea în aplicare a măsurilor de securizare necesare;(i) să ofere înalților responsabili de poliție posibilitatea de a dobândi abilități lingvistice adecvate.Articolul 8Cooperarea cu alte organisme(1) CEPOL poate coopera cu organismele relevante ale Uniunii Europene în domeniul aplicării legii și în alte domenii conexe, precum și cu organismele de formare relevante din Europa.(2) CEPOL poate coopera cu institutele naționale de formare ale statelor care nu sunt membre ale Uniunii Europene, în special cu acelea ale țărilor candidate, precum și cu cele din Islanda, Norvegia și Elveția.(3) Consiliul de administrație poate autoriza directorul CEPOL să negocieze acorduri de cooperare cu oricare dintre organismele menționate la alineatele (1) și (2).Astfel de acorduri de cooperare pot fi încheiate numai cu autorizarea consiliului de administrație.Acordurile de cooperare cu organismele statelor care nu sunt membre ale Uniunii Europene pot fi încheiate numai după obținerea aprobării Consiliului.(4) CEPOL poate lua în considerare recomandările făcute de Europol și/sau de unitatea specială alcătuită din șefii de poliție din statele membre ale UE, fără a aduce atingere normelor care reglementează adoptarea programului de lucru al CEPOL.CAPITOLUL IIIORGANE, PERSONAL ȘI PUNCTE DE CONTACTArticolul 9OrganeleOrganele CEPOL sunt:1. consiliul de administrație;2. directorul, care conduce Secretariatul CEPOL.Articolul 10Consiliul de administrație(1) Consiliul de administrație este constituit din câte o delegație a fiecărui stat membru. Fiecare delegație are dreptul la un vot.(2) Membrii consiliului de administrație sunt de preferință directori ai institutelor naționale de formare. În cazul în care există mai mulți directori dintr-un singur stat membru, aceștia formează împreună o delegație. Consiliul de administrație este prezidat de reprezentantul statului membru care deține președinția Consiliului Uniunii Europene.(3) Reprezentanții Comisiei și ai Secretariatului general al Consiliului Uniunii Europene, precum și ai Europol sunt invitați să asiste la întruniri ca observatori fără drept de vot.(4) Membrii consiliului de administrație pot fi însoțiți de experți.(5) Directorul CEPOL participă la întrunirile consiliului de administrație, fără a avea drept de vot.(6) Consiliul de administrație se întrunește cel puțin de două ori pe an.(7) Cu excepția cazului în care prezenta decizie conține dispoziții contrare, consiliul de administrație hotărăște cu o majoritate de două treimi dintre membrii săi.(8) Consiliul de administrație își stabilește regulamentul de procedură.(9) Consiliul de administrație adoptă:(a) programe, module de formare, metode de învățare comune, precum și orice alte instrumente de învățare și predare;(b) decizia de numire a directorului;(c) cu unanimitate de voturi, proiectul de buget ce urmează să fie prezentat Comisiei;(d) după consultări cu Comisia, programul de lucru ce urmează să fie prezentat Consiliului spre aprobare;(e) raportul anual și raportul pe cinci ani al CEPOL, care urmează să fie prezentate Comisiei și Consiliului, pentru a permite Consiliului să ia notă de acestea și să le aprobe;(f) normele de punere în aplicare cu privire la personalul CEPOL, la propunerea directorului și după ce a fost solicitat acordul Comisiei.(10) Consiliul de administrație poate decide, în cazuri de strictă necesitate, să instituie grupuri de lucru pentru a emite recomandări, a elabora și propune strategii, concepte și instrumente de formare, sau pentru a îndeplini orice altă sarcină consultativă pe care consiliul de administrație o consideră necesară. Consiliul de administrație elaborează normele care reglementează crearea și funcționarea grupurilor de lucru.(11) Consiliul de administrație exercită, cu privire la director, competențele prevăzute la articolul 13 alineatul (3).(12) Fără a aduce atingere alineatului (9) literele (d) și (e), programul de lucru, raportul anual privind activitățile CEPOL și raportul pe cinci ani al CEPOL sunt înaintate Parlamentului European și Comisiei spre informare și sunt date publicității.Articolul 11Directorul(1) Directorul este numit de consiliul de administrație dintr-o listă de cel puțin trei candidați prezentată de un comitet de selecție, pentru un mandat de patru ani care poate fi prelungit o singură dată.Consiliul de administrație stabilește regulile cu privire la selecția candidaților. Aceste reguli sunt aprobate de Consiliu înainte de a intra în vigoare.(2) Consiliul de administrație poate hotărî să prelungească mandatul directorului.(3) Consiliul de administrație poate demite directorul din funcție.(4) Directorul răspunde de gestionarea curentă a activității CEPOL. El sprijină activitatea consiliului de administrație. Directorul:(a) exercită, cu privire la personal, competențele prevăzute la articolul 13 alineatul (3);(b) ia toate măsurile necesare, inclusiv adoptarea unor instrucțiuni administrative interne și publicarea notificărilor, pentru a asigura funcționarea CEPOL în conformitate cu dispozițiile prezentei decizii;(c) elaborează proiectul preliminar de buget, proiectul preliminar de raport anual și proiectul preliminar de program de lucru care urmează să fie prezentate consiliului de administrație;(d) execută bugetul;(e) menține contacte cu serviciile competente din statele membre;(f) coordonează punerea în aplicare a programului de lucru;(g) îndeplinește orice alte funcții pe care i le atribuie consiliul de administrație.(5) Directorul răspunde pentru activitățile sale în fața consiliului de administrație.(6) La solicitarea Consiliului, directorul prezintă un raport cu privire la îndeplinirea obligațiilor sale. Directorul poate face acest lucru și la solicitarea Parlamentului European.(7) Directorul negociază un acord de sediu cu guvernul statului membru gazdă și îl înaintează consiliului de administrație spre aprobare.Articolul 12Secretariatul CEPOLSecretariatul CEPOL asistă CEPOL la îndeplinirea sarcinilor administrative necesare pentru funcționarea sa și punerea în aplicare a programului anual si, după caz, a programelor și inițiativelor suplimentare.Articolul 13Personalul secretariatului CEPOL(1) Statutul funcționarilor Comunităților Europene, Regimul aplicabil celorlalți agenți ai Comunităților Europene și normele adoptate în comun de către instituțiile Comunităților Europene în scopul aplicării Statutului funcționarilor și Regimului aplicabil celorlalți agenți se aplică directorului CEPOL și personalului secretariatului CEPOL recrutat după intrarea în vigoare a prezentei decizii.(2) În scopul punerii în aplicare a Regulamentului (CEE, Euratom, CECO) nr. 259/68 al Consiliului din 29 februarie 1968 de stabilire a Statutul funcționarilor Comunităților Europene și Regimul aplicabil celorlalți agenți ai Comunităților Europene și de instituire a unor măsuri speciale aplicabile temporar funcționarilor Comisiei [3], CEPOL este o agenție în sensul articolului 1a alineatul (2) din Statutul funcționarilor Comunităților Europene.(3) Competențele conferite autorității de numire prin Statutul funcționarilor și autorității împuternicite să încheie contracte prin Regimul aplicabil celorlalți agenți sunt exercitate de CEPOL cu privire la personalul secretariatului său în conformitate cu dispozițiile articolului 10 alineatul (11) și articolului 11 alineatul (4) litera (a) din prezenta decizie.(4) Personalul secretariatului CEPOL este format din funcționari detașați de o instituție în sensul Statutului funcționarilor Comunităților Europene, din experți detașați de statele membre și din alți funcționari recrutați de CEPOL în funcție de necesitățile impuse de îndeplinirea sarcinilor sale. Întregul personal este recrutat pe bază temporară.(5) Experții naționali din statele membre sunt detașați la secretariatul CEPOL în conformitate cu Decizia 2003/479/CE a Consiliului din 16 iunie 2003 privind regimul aplicabil experților și militarilor naționali detașați pe lângă Secretariatul General al Consiliului, [4] care se aplică prin analogie.Articolul 14Puncte de contactUn punct național de contact CEPOL poate fi înființat în fiecare stat membru. Fără a aduce atingere dreptului statelor membre de a organiza acest punct de contact după cum consideră potrivit, punctul de contact este reprezentat de preferință de delegația statului membru respectiv în consiliul de administrație. Punctul național de contact asigură o cooperare eficientă între CEPOL și institutele de formare.CAPITOLUL IVCERINȚE FINANCIAREArticolul 15Bugetul(1) Veniturile CEPOL constau, fără a aduce atingere altor tipuri de venit, dintr-o subvenție de la Comunitate înscrisă în bugetul general al Uniunii Europene (secțiunea Comisie).(2) Cheltuielile CEPOL includ cheltuielile referitoare la personal, cheltuielile administrative, de infrastructură și operaționale.(3) Directorul elaborează o previziune a veniturilor și cheltuielilor CEPOL pentru exercițiul financiar următor și o înaintează consiliului de administrație împreună cu o schemă de personal provizorie.(4) Veniturile și cheltuielile trebuie să fie echilibrate.(5) Consiliul de administrație adoptă proiectul de previziune, inclusiv schema de personal provizorie însoțită de programul preliminar de lucru, și le înaintează Comisiei până la data de 31 martie în fiecare an. În cazul în care Comisia are obiecții cu privire la proiectul de previziune, se consultă cu consiliul de administrație în termen de 30 de zile de la primirea acesteia.(6) Comisia înaintează previziunea Parlamentului European și Consiliului (denumite în continuare "autoritatea bugetară") împreună cu proiectul preliminar de buget al Uniunii Europene.(7) Pe baza previziunii, Comisia înscrie în proiectul preliminar de buget general al Uniunii Europene estimările pe care le consideră necesare pentru schema de personal și valoarea subvenției care urmează să fie imputată bugetului general, pe care le prezintă autorității bugetare în conformitate cu articolul 272 din tratat.(8) Autoritatea bugetară autorizează alocările pentru subvenția care se acordă CEPOL. Autoritatea bugetară adoptă schema de personal pentru CEPOL.(9) Consiliul de administrație adoptă bugetul și schema de personal ale CEPOL. Acestea devin definitive după adoptarea finală a bugetului general al Uniunii Europene. După caz, sunt ajustate corespunzător.(10) Orice modificare a bugetului, inclusiv a schemei de personal, se conformează procedurii stabilite la alineatele (5)-(9).(11) Consiliul de administrație notifică autoritatea bugetară cât mai curând posibil în legătură cu intenția sa de a pune în aplicare orice proiect care poate avea implicații financiare semnificative pentru finanțarea bugetului său, în special proiecte imobiliare, cum ar fi închirierea sau cumpărarea de clădiri. Acesta informează Comisia despre faptul respectiv.(12) În cazul în care o sucursală a autorității bugetare și-a notificat intenția de a emite un aviz, aceasta înaintează avizul consiliului de administrație în termen de șase săptămâni de la data notificării proiectului.Articolul 16Execuția și controlul bugetului(1) Directorul execută bugetul CEPOL.(2) Până la data de 1 martie următoare fiecărui exercițiu financiar, contabilul CEPOL comunică conturile provizorii contabilului Comisiei, împreună cu un raport privind gestiunea bugetară și financiară pentru exercițiul financiar respectiv. Contabilul Comisiei consolidează conturile provizorii ale instituțiilor și organismelor descentralizate în conformitate cu articolul 128 din Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [5] (Regulamentul financiar).(3) Până la data de 31 martie următoare fiecărui exercițiu financiar, contabilul Comisiei înaintează conturile provizorii ale CEPOL Curții de Conturi, împreună cu un raport privind gestiunea bugetară și financiară pentru exercițiul financiar respectiv. Raportul privind gestiunea bugetară și financiară este transmis, de asemenea, Parlamentului European și Consiliului.(4) La primirea observațiilor Curții de Conturi cu privire la conturile provizorii ale CEPOL, în temeiul articolului 129 din Regulamentul financiar, directorul elaborează situațiile financiare anuale ale CEPOL pe proprie răspundere și le înaintează consiliului de administrație spre avizare.(5) Consiliul de administrație emite un aviz cu privire la situațiile financiare anuale ale CEPOL.(6) Până la data de 1 iulie a anului următor, directorul transmite situațiile financiare anuale, împreună cu avizul consiliului de administrație, Comisiei, Curții de Conturi, Parlamentului European și Consiliului.(7) Situațiile financiare anuale se publică.(8) Directorul transmite Curții de Conturi un răspuns la observațiile acesteia până la data de 30 septembrie. Acest răspuns este transmis, de asemenea, consiliului de administrație.(9) La recomandarea Consiliului, Parlamentul European acordă o descărcare directorului CEPOL, înainte de data de 30 aprilie a anului n + 2, cu privire la execuția bugetului pentru anul n.Articolul 17Dispoziții financiareNormele financiare aplicabile CEPOL sunt adoptate în unanimitate de către consiliul de administrație după consultarea Comisiei. Acestea nu se pot abate de la Regulamentul (CE, Euratom) nr. 2343 al Comisiei din 23 decembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 privind Regulamentul financiar aplicabil bugetului general al Comunităților Europene [6] decât în cazul în care funcționarea CEPOL o solicită și după obținerea acordului Comisiei. Autoritatea bugetară este informată despre aceste derogări.Articolul 18Combaterea fraudei(1) În scopul combaterii fraudei, corupției și altor activități ilegale, dispozițiile Regulamentului (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) [7] se aplică fără restricție.(2) CEPOL aderă la Acordul interinstituțional din 25 mai 1999 privind anchetele interne efectuate de Oficiul European de Luptă Antifraudă (OLAF) și emite fără întârziere dispoziții corespunzătoare aplicabile directorului CEPOL și personalului secretariatului CEPOL.(3) Deciziile privind finanțarea și executarea acordurilor și instrumentelor derivate din acestea prevăd în mod explicit posibilitatea Curții de Conturi și a OLAF de a întreprinde, dacă este necesar, controale la fața locului în rândul beneficiarilor finanțării CEPOL și al agenților răspunzători de alocarea acesteia.CAPITOLUL VDISPOZIȚII DIVERSEArticolul 19LimbiDispozițiile Regulamentului nr. 1 din 15 aprilie 1958 de stabilire a regimului lingvistic al Comunității Economice Europene [8] se aplică în cazul CEPOL. Raportul anual pentru Consiliu, menționat la articolul 10 alineatul (9) litera (e), se elaborează în limbile oficiale ale instituțiilor Uniunii.Articolul 20Accesul la documenteLa propunerea directorului, în termen de șase luni de la data intrării în vigoare a prezentei decizii, consiliul de administrație adoptă normele privind accesul la documentele CEPOL, ținând seama de principiile și limitele prevăzute de Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei [9].Articolul 21Evaluarea(1) În termen de cinci ani de la intrarea în vigoare a prezentei decizii și apoi la fiecare cinci ani, consiliul de administrație comandă o evaluare externă independentă a punerii în aplicare a prezentei decizii precum și a activităților desfășurate de CEPOL.(2) Fiecare evaluare măsoară impactul prezentei decizii și utilitatea, relevanța, eficacitatea și eficiența CEPOL și ale practicilor sale de lucru.(3) Consiliul de administrație primește evaluarea și emite recomandări privind structura CEPOL și practicile sale de lucru pentru a fi supuse Comisiei. Atât rezultatele evaluării cât și recomandările fac parte din raportul pe cinci ani care se elaborează în conformitate cu procedura prevăzută la articolul 10 alineatul (9) litera (e).Articolul 22Decizii ale ConsiliuluiAtunci când Consiliul hotărăște în temeiul articolului 8 alineatul (3), articolului 10 alineatul (9) literele (d) și (e), articolului 11 alineatul (1) și articolului 16 alineatul (9), deciziile se adoptă cu o majoritate calificată a membrilor săi.CAPITOLUL VIDISPOZIȚII TRANZITORIIArticolul 23Succesiunea juridică generală(1) CEPOL, astfel cum este instituit prin prezenta decizie, este succesorul juridic general cu privire la toate contractele încheiate de CEPOL, la obligațiile care îi revin și la proprietățile achiziționate de CEPOL, în conformitate cu Decizia 2000/820/JAI.(2) Fără a aduce atingere articolului 11 alineatul (7), Acordul de sediu încheiat în temeiul articolului 4 alineatul (1) din Decizia 2000/820/JAI rămâne în vigoare pentru CEPOL, astfel cum este instituit prin prezenta decizie, până la abrogarea acesteia.Articolul 24Directorul și personalul(1) Directorul, numit în temeiul articolului 4 alineatul (2) din Decizia 2000/820/JAI, este, pe perioada rămasă din mandatul său, directorul în sensul articolului 11 din prezenta decizie.(2) În cazul în care directorul nu dorește sau nu poate să se conformeze alineatului (1), consiliul de administrație numește un director interimar pe o perioadă de cel mult 18 luni, până la aplicarea procedurii de numire prevăzute la articolul 11 alineatul (1) din prezenta decizie.(3) Contractele de muncă încheiate înainte de adoptarea prezentei decizii sunt respectate.(4) Experții naționali detașați la CEPOL, instituit în temeiul Deciziei 2000/820/JAI, au dreptul să-și continue detașarea la CEPOL în conformitate cu normele menționate la articolul 13 alineatul (5) din prezenta decizie.Articolul 25Bugetul(1) Procedura de descărcare cu privire la bugete, stabilită în temeiul articolului 5 alineatul (3) din Decizia 2000/820/JAI, este efectuată în conformitate cu regulamentul financiar adoptat în temeiul articolului 5 alineatul (3) din Decizia 2000/820/JAI.(2) Toate cheltuielile care rezultă din angajamentele asumate de CEPOL în conformitate cu regulamentul financiar adoptat în temeiul articolului 5 alineatul (3) din Decizia 2000/820/JAI înainte de intrarea în vigoare a prezentei decizii și care nu au fost încă plătite la momentul respectiv sunt acoperite din bugetul CEPOL, astfel cum este instituit prin prezenta decizie.(3) Înainte de expirarea unui termen de nouă luni de la intrarea în vigoare a prezentei decizii, consiliul de administrație, hotărând în unanimitate, stabilește suma care acoperă cheltuielile menționate la alineatul (2). O sumă corespunzătoare, finanțată din excedentele acumulate ale bugetelor aprobate în temeiul articolului 5 alineatul (3) din Decizia 2000/820/JAI, este transferată la bugetul anului 2006 stabilit prin prezenta decizie, constituind venituri destinate pentru acoperirea cheltuielilor respective.În cazul în care excedentele nu sunt suficiente pentru a acoperi cheltuielile menționate la alineatul (2), statele membre furnizează finanțarea necesară în temeiul Deciziei 2000/820/JAI.(4) Soldul excedentelor bugetelor aprobate în temeiul articolului 5 alineatul (3) din Decizia 2000/820/JAI este rambursat statelor membre. Suma care urmează să se plătească fiecărui stat membru se calculează pe baza contribuțiilor anuale ale statelor membre la bugetele CEPOL, stabilite în temeiul articolului 5 alineatul (2) din Decizia 2000/820/JAI.Soldul este rambursat statelor membre în termen de trei luni de la stabilirea sumei menționate la alineatul (3) și de la finalizarea procedurilor de descărcare privind bugetele aprobate în temeiul articolului 5 alineatul (3) din Decizia 2000/820/JAI.(5) CEPOL continuă să pună în aplicare proiectele finanțate de Comunitate la care participă CEPOL, instituit în temeiul Deciziei 2000/820/JAI, inclusiv proiectele adoptate în cadrul programelor CARDS și MEDA.Articolul 26Programul de lucru și raportul annual(1) Programul anual de formare continuă, adoptat în temeiul articolului 3 din Decizia 2000/820/JAI, este considerat programul de lucru menționat la articolul 10 alineatul (9) litera (d), sub rezerva oricăror modificări adoptate în conformitate cu dispozițiile prezentei decizii.(2) Raportul anual privind activitățile CEPOL pentru anul 2005 este stabilit în conformitate cu procedura prevăzută la articolul 3 din Decizia 2000/820/JAI.Articolul 27Măsuri instituționale(1) În scopul punerii în aplicare a dispozițiilor tranzitorii ale prezentei decizii, consiliul de administrație instituit în temeiul articolului 10 din prezenta decizie înlocuiește consiliul de administrație instituit în temeiul Deciziei 2000/820/JAI.(2) Fără a aduce atingere articolului 28 din prezenta decizie, dispozițiile relevante ale Deciziei 2000/820/JAI, precum și toate reglementările adoptate pentru punerea în aplicare a acestora, rămân în vigoare în scopul punerii în aplicare a dispozițiilor tranzitorii ale prezentei decizii.Articolul 28Măsuri care trebuie elaborate înainte de intrarea în vigoareConsiliul de administrație înființat în temeiul Deciziei 2000/820/JAI, precum și directorul, numit conform deciziei respective, pregătesc adoptarea următoarelor instrumente:(a) regulamentul de procedură al consiliului de administrație prevăzut la articolul 10 alineatul (8);(b) normele de punere în aplicare aplicabile personalului CEPOL, prevăzute la articolul 10 alineatul (9) litera (f);(c) regulile privind selecția candidaților, prevăzute la articolul 11 alineatul (1);(d) măsurile prevăzute la articolul 11 alineatul (4) litera (b);(e) normele financiare aplicabile CEPOL, prevăzute la articolul 17;(f) măsurile cerute prin articolul 18 alineatul (2) și(g) regulile privind accesul la documentele CEPOL prevăzute la articolul 20.CAPITOLUL VIIDISPOZIȚII FINALEArticolul 29AbrogareFără a aduce atingere capitolului VI al prezentei decizii, Decizia 2000/820/JAI se abrogă.Articolul 30Intrarea în vigoarePrezenta decizie intră în vigoare la 1 ianuarie 2006. Cu toate acestea, articolul 28 se aplică din ziua următoare datei publicării prezentei decizii în Jurnalul Oficial al Uniunii Europene.Articolul 31PublicarePrezenta decizie se publică în Jurnalul Oficial al Uniunii Europene.Adoptată la Bruxelles, 20 septembrie 2005.Pentru ConsiliuPreședinteleM. Beckett[1] Aviz emis la 12 aprilie 2005 (nepublicat în Jurnalul Oficial până la această dată).[2] JO L 336, 30.12.2000, p. 1. Decizie astfel cum a fost modificată ultima dată prin Decizia 2004/567/JAI (JO L 251, 27.7.2004, p. 20).[3] JO L 56, 4.3.1968, p. 1. Regulament astfel cum a fost modificat ultima dată prin Regulamentul (CE, Euratom) nr. 723/2004 (JO L 124, 27.4.2004, p. 1).[4] JO L 160, 28.6.2003, p. 72. Decizie astfel cum a fost modificată ultima dată prin Decizia 2004/240/CE (JO L 74, 12.3.2004, p. 17).[5] JO L 248, 16.9.2002, p. 1.[6] JO L 357, 31.12.2002, p. 72.[7] JO L 136, 31.5.1999, p. 1.[8] JO L 17, 6.10.1958, p. 385/58. Regulament astfel cum a fost modificat ultima dată prin Actul de aderare din 2003.[9] JO L 145, 31.5.2001, p. 43.--------------------------------------------------


title: Decizia Băncii Centrale Europene din 20 martie 2003 privind valorile nominale, specificațiile, reproducerea, schimbul și retragerea bancnotelor euro (BCE/2003/4)

text:
Anunţ juridic important

|

32003D0004

Jurnalul Oficial L 078 , 25/03/2003 p. 0016 - 0019 ediţie specială în limba cehă capitol 10 volum 003 p. 246  - 249 ediţie specială în limba estonă capitol 10 volum 003 p. 246  - 249 ediţie specială în limba maghiară capitol 10 volum 003 p. 246  - 249 ediţie specială în limba lituaniană capitol 10 volum 003 p. 246  - 249 LV.ES capitol 10 volum 003 p. 246  - 249 MT.ES capitol 10 volum 003 p. 246  - 249 PL.ES capitol 10 volum 003 p. 246  - 249 SK.ES capitol 10 volum 003 p. 246  - 249 ediţie specială în limba slovenă capitol 10 volum 003 p. 246  - 249

		20030320Decizia Băncii Centrale Europenedin 20 martie 2003privind valorile nominale, specificațiile, reproducerea, schimbul și retragerea bancnotelor euro(BCE/2003/4)(2003/205/CE)CONSILIUL GUVERNATORILOR BĂNCII CENTRALE EUROPENE,având în vedere Tratatul de instituire a Comunității Europene, în special articolul 106 alineatul (1) și articolul 16 din statutul Sistemului European al Băncilor Centrale și al Băncii Centrale Europene,întrucât:(1) Articolul 106 alineatul (1) din tratat și articolul 16 din statut prevăd că Banca Centrală Europeană (BCE) este singura în drept să autorizeze emisiunea de bancnote în Comunitate. Aceste articole prevăd, de asemenea, că BCE și băncile centrale naționale pot emite astfel de bancnote. În temeiul articolului 10 din Regulamentul (CE) nr. 974/98 al Consiliului din 3 mai 1998 privind introducerea monedei euro [1], BCE și băncile centrale naționale ale statelor membre participante (denumite în continuare "BCN") pun în circulație bancnotele euro.(2) Institutul Monetar European (IME) a efectuat lucrările pregătitoare pentru producerea și emisiunea bancnotelor euro, în special în ceea ce privește desenul bancnotelor euro, și a facilitat recunoașterea și acceptarea noilor valori nominale și a specificațiilor noilor bancnote euro de către utilizatori luând în considerare cerințele vizuale și tehnice specifice ale asociațiilor europene ale utilizatorilor de bancnote.(3) Ca succesor al IME, BCE deține dreptul de autor asupra desenului bancnotelor euro deținute inițial de IME. BCE și BCN, acționând în numele BCE, pot valorifica aceste drept de autor în ceea ce privește reproducerile emise sau distribuite prin încălcarea acestui drept de autor cum ar fi, inter alia, reproducerile care ar putea afecta negativ reputația bancnotelor euro.(4) Dreptul BCE și al BCN de a emite bancnote euro include competența de a lua toate măsurile legale necesare pentru a proteja integritatea bancnotelor euro în calitatea acestora de mijloc de plată. BCE trebuie să ia măsuri pentru a oferi un nivel minim de protecție în toate statele membre participante, astfel încât să se asigure că publicul poate distinge bancnotele euro autentice de reproduceri. În acest sens, este necesară instituirea unor norme comune conform cărora să fie permisă reproducerea bancnotelor euro.(5) Dispozițiile prezentei decizii nu trebuie să aducă atingere aplicării dreptului penal, în special în materie de falsificare de monede.(6) Reproducerile bancnotelor euro în format electronic trebuie considerate legale numai dacă producătorul acestora adoptă măsurile tehnice adecvate pentru a descuraja imprimarea lor în cazul în care publicul ar putea confunda astfel de bancnote imprimate cu bancnote euro autentice.(7) Competența de a lua măsuri pentru protejarea integrității bancnotelor euro ca mijloc de plată implică competența de a adopta un regim comun în cadrul căruia BCN sunt pregătite să schimbe bancnotele euro deteriorate sau avariate. În cadrul acestui regim sunt determinate anumite categorii de bancnote euro care trebuie reținute de BCN atunci când le sunt prezentate în vederea schimbului.(8) Partea din bancnota euro originală care trebuie prezentată pentru ca aceasta să fie acceptată în vederea schimbului trebuie să îndeplinească anumite cerințe minime de măsurare. Aceste măsuri trebuie exprimate ca procent din suprafața bancnotei euro originale înainte de a fi deteriorată sau avariată, pentru a preveni distorsiunea măsurilor, de exemplu în cazurile în care bancnotele euro sunt deteriorate sau avariate din cauza micșorării.(9) Pentru a încuraja utilizarea corectă a dispozitivelor antifurt de către toate entitățile care operează, cu titlu profesional, cu bancnote este oportun ca, atunci când acestea solicită BCN schimbul unor bancnote deteriorate sau avariate în urma folosirii unor dispozitive antifurt, BCN să perceapă de la aceste entități o taxă destinată compensării analizei efectuate în vederea schimbului acestor bancnote euro.(10) Această taxă nu este percepută dacă deteriorarea sau avarierea sunt provocate în urma unei tentative sau a unui caz de jaf sau de furt și, pentru a evita taxele cu valoare neglijabilă, este percepută numai când sunt prezentate în vederea schimbului un număr minim de bancnote euro deteriorate sau avariate.(11) Bancnotele euro care au fost deteriorate sau avariate în cantități mari din cauza utilizării unor dispozitive antifurt trebuie prezentate în vederea schimbului în seturi formate dintr-un număr minim de bancnote euro.(12) Dreptul exclusiv al BCE de a autoriza emisiunea bancnotelor euro în Comunitate implică competența de a retrage bancnotele euro și de a institui un regim comun în baza căruia BCE și BCN să poată efectua această retragere.(13) În interesul clarității și al certitudinii juridice este oportună codificarea Deciziei BCE/2001/7 din 30 august 2001 privind valorile nominale, specificațiile, reproducerea, schimbul și retragerea bancnotelor euro [2], astfel cum a fost modificată prin Decizia BCE/2001/14 [3] și asigurarea unei mai mari transparențe a sarcinilor BCE și ale BCN în ceea ce privește normele pentru reproducerea, schimbul și retragerea bancnotelor euro,ADOPTĂ PREZENTA DECIZIE:Articolul 1Valori nominale și specificații(1) Prima serie de bancnote euro include șapte valori nominale între cinci euro și 500 euro, ilustrând tema "Epocile și stilurile Europei", cu următoarele specificații de bază.Valoare nominală (EUR) | Dimensiuni | Culoare dominantă | Desen |5 | 120 × 62 mm | Gri | Clasic |10 | 127 × 67 mm | Roșu | Romanic |20 | 133 × 72 mm | Albastru | Gotic |50 | 140 × 77 mm | Portocaliu | Renascentist |100 | 147 × 82 mm | Verde | Baroc și rococo |200 | 153 × 82 mm | Galben-maroniu | Arhitectură de metal și sticlă |500 | 160 × 82 mm | Violet | Arhitectura modernă a secolului XX |(2) Cele șapte serii de cupiuri euro conțin reprezentări ale unor porți și ferestre pe partea din față (recto) și ale unor poduri pe partea din spate (verso). Toate cele șapte cupiuri vor ilustra diferitele perioade artistice europene menționate anterior. Alte elemente de desen includ: simbolul Uniunii Europene, denumirea monedei cu caractere din alfabetul latin și grec, inițialele BCE în variantele din limbile oficiale, simbolul © care indică faptul că dreptul de autor aparține BCE și semnătura președintelui BCE.Articolul 2Norme privind reproducerea bancnotelor euro(1) "Reproducere" înseamnă orice imagine tangibilă sau intangibilă pentru care este folosită integral sau parțial imaginea unei bancnote euro conform specificațiilor din articolul 1, sau părți din elementele individuale de desen ale acesteia cum ar fi, inter alia, culoarea, dimensiunile și folosirea literelor sau a simbolurilor, imagine care să fie asemănătoare sau să dea impresia generală a unei bancnote euro, indiferent:(a) de dimensiunea imaginii sau(b) de materialul (materialele) sau de tehnica (tehnicile) utilizate pentru producerea acesteia sau(c) dacă la imagine au fost sau nu adăugate elemente sau ilustrații care nu provin de pe bancnote sau(d) dacă desenul bancnotelor euro, cum ar fi literele sau simbolurile, a fost sau nu modificat.(2) Reproducerile pe care publicul le-ar putea confunda cu bancnote euro autentice sunt considerate ilegale.(3) Reproducerile care îndeplinesc următoarele criterii sunt considerate legale, deoarece nu există riscul de a fi confundate de public cu bancnote euro autentice:(a) reproducerile cu o singură față ale unei bancnote euro după cum se specifică la articolul 1, cu condiția ca dimensiunea reproducerii să fie de cel puțin 125 % sau de cel mult 75 % atât din lungimea cât și din lățimea respectivei bancnote euro, după cum se specifică la articolul 1 sau(b) reproducerile cu două fețe ale unei bancnote euro după cum se specifică la articolul 1, cu condiția ca dimensiunea reproducerii să fie de cel puțin 200 % sau de cel mult 50 % atât din lungimea cât și din lățimea respectivei bancnote euro, după cum se specifică la articolul 1 sau(c) reproducerea unor elemente individuale de desen ale unei bancnote euro după cum se specifică la articolul 1, cu condiția ca aceste elemente de desen să nu fie prezentate pe un fundal care să semene cu o bancnotă sau(d) reproducerile cu o singură față care ilustrează o porțiune din partea din față sau din spate a unei bancnote euro, cu condiția ca porțiunea respectivă să fie mai mică decât o treime din originalul părții din față sau din spate a bancnotei euro, după cum se specifică la articolul 1 sau(e) reproducerile dintr-un material care este diferit în mod neîndoielnic de hârtie, care are un aspect evident diferit de cel al materialului folosit pentru bancnote sau(f) reproducerile intangibile puse la dispoziție în format electronic pe pagini de internet, prin mijloace de comunicații cu fir sau fără fir sau prin orice alte mijloace care permit membrilor publicului să acceseze aceste reproduceri intangibile dintr-un loc și într-un moment pe care îl aleg în mod individual, cu condiția ca:- cuvântul SPECIMEN să fie tipărit în diagonală pe reproducere, cu caractere Arial sau caractere asemănătoare acestuia. Lungimea cuvântului SPECIMEN este de cel puțin 75 % din lungimea reproducerii, iar înălțimea acestuia este de cel puțin 15 % din lățimea reproducerii, iar cuvântul este scris într-o culoare netransparentă (opacă) contrastând cu culoarea dominantă a respectivei bancnote euro după cum se specifică la articolul 1 și- rezoluția reproducerii electronice având dimensiunile originale să nu depășească 72 dpi (dots per inch).(4) Urmare a unei cereri în scris, BCE și BCN dau confirmarea că reproducerile care nu îndeplinesc criteriile din alineatul (3) sunt de asemenea legale, în măsura în care nu pot fi confundate de public cu bancnote euro autentice după cum se specifică la articolul 1. Dacă o reproducere este realizată pe teritoriul unui singur stat membru participant, cererile menționate anterior se adresează BCN a statului membru respectiv. În toate celelalte cazuri, astfel de cereri se adresează BCE.(5) Normele privind reproducerea bancnotelor euro se aplică și bancnotelor euro care au fost retrase sau care și-au pierdut calitatea de mijloace legale de plată în temeiul prezentei decizii.Articolul 3Schimbul bancnotelor euro deteriorate sau avariate(1) La cerere și în condițiile prevăzute la alineatul (2), BCN schimbă bancnote euro autentice deteriorate sau avariate care au calitatea de mijloace legale de plată în următoarele cazuri:(a) la prezentarea a mai mult de 50 % din bancnota euro sau(b) la prezentarea a 50 % sau mai puțin din bancnota euro dacă solicitantul dovedește că părțile lipsă au fost distruse.(2) Pe lângă condițiile prevăzute la alineatul (1), pentru schimbul bancnotelor euro deteriorate sau avariate care au calitatea de mijloace legale de plată, se aplică următoarele condiții suplimentare:(a) dacă există îndoieli privind dreptul legitim al solicitantului asupra bancnotelor euro sau privind autenticitatea acestora: solicitantul trebuie să facă dovada identității sale;(b) dacă sunt prezentate bancnote pătate cu cerneală, contaminate sau impregnate: solicitantul trebuie să depună o explicație în scris privind tipul de pete, contaminare sau impregnare;(c) dacă bancnotele euro au fost decolorate de dispozitive antifurt activate și sunt prezentate de entități care operează, cu titlu profesional, cu bancnote conform articolului 6 alineatul (1) din Regulamentul (CE) nr. 1338/2001 al Consiliului din 28 iunie 2001 de stabilire a măsurilor necesare pentru protejarea monedei euro împotriva falsificării [4]: entitățile care operează, cu titlu profesional, cu bancnote trebuie să depună o declarație în scris privind cauza și natura neutralizării;(d) dacă bancnotele euro au fost deteriorate sau avariate în cantități mari din cauza folosirii dispozitivelor antifurt: acestea trebuie prezentate în seturi de 100 de bancnote euro, dacă există suficiente bancnote euro pentru a forma astfel de seturi.(3) Fără să aducă atingere celor de mai sus:(a) dacă știu sau au motive suficiente să considere că bancnotele euro au fost deteriorate sau avariate în mod intenționat, BCN refuză schimbul și rețin bancnotele euro pentru a evita reintrarea acestora în circulație sau prezentarea lor de către solicitant în vederea schimbului la altă BCN. Totuși, acestea vor schimba bancnotele deteriorate sau avariate dacă știu sau au motive suficiente să considere că solicitanții sunt de bună credință sau dacă solicitanții pot dovedi că sunt de bună credință. Bancnotele euro care au suferit deteriorări sau avarieri minore, de exemplu au fost adnotate, au fost scrise pe ele cifre sau scurte propoziții, nu vor fi considerate, în principiu, bancnote euro deteriorate sau avariate în mod intenționat și(b) dacă știu sau au motive suficiente să considere că a fost comisă o infracțiune, BCN refuză schimbul bancnotelor euro deteriorate sau avariate și le rețin, pe bază de confirmare de primire, ca probă care urmează să fie prezentată autorităților competente în vederea începerii cercetării penale sau în sprijinul unei cercetări penale în curs de desfășurare. Cu excepția cazurilor în care autoritățile competente hotărăsc altfel, bancnotele euro sunt înapoiate solicitantului la sfârșitul cercetării și pot fi ulterior acceptate în vederea schimbului.Articolul 4Instituirea unei taxe pentru schimbul bancnotelor euro deteriorate sau avariate(1) BCN percep de la entitățile care operează, cu titlu profesional, cu bancnote o taxă atunci când acestea solicită BCN, în conformitate cu articolul 3, schimbul unor bancnote euro având calitatea de mijloace legale de plată care au fost deteriorate sau avariate prin folosirea dispozitivelor antifurt.(2) Taxa se ridică la 10 cenți pentru fiecare bancnotă euro deteriorată sau avariată.(3) Taxa este percepută numai dacă sunt schimbate cel puțin 100 de bancnote euro deteriorate sau avariate. Taxa se percepe pentru toate bancnotele euro schimbate.(4) Nu se percepe nici o taxă dacă bancnotele euro au fost deteriorate sau avariate în legătură cu o tentativă sau cu un caz de jaf sau de furt.Articolul 5Retragerea bancnotelor euroRetragerea unui tip sau a unei serii de bancnote euro se reglementează printr-o decizie a Consiliului guvernatorilor publicată în scopul informării publicului în Jurnalul Oficial al Uniunii Europeneși în alte mijloace de informare în masă. O astfel de decizie reglementează cel puțin următoarele aspecte:- tipul sau seriile de bancnote euro care urmează să fie retrase din circulație și- durata perioadei pe parcursul căreia se efectuează schimbul și- data începând de la care tipul sau seriile de bancnote euro în cauză își pierd calitatea de mijloace legale de plată și- tratamentul aplicat bancnotelor euro prezentate după expirarea perioadei de retragere și/sau după ce și-au pierdut calitatea de mijloace legale de plată.Articolul 6Dispoziții finale(1) Deciziile BCE/2001/7 și BCE/2001/14 se abrogă.(2) Trimiterile la deciziile BCE/1998/6 [5], BCE/1999/2 [6], BCE/2001/7 și BCE/2001/14 se consideră ca trimiteri la prezenta decizie.(3) Prezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Frankfurt pe Main, 20 martie 2003.În numele Consiliului guvernatorilor BCEWillem F. Duisenberg[1] JO L 139, 11.5.1998, p. 1.[2] JO L 233, 31.8.2001, p. 55.[3] JO L 5, 9.1.2002, p. 26.[4] JO L 181, 4.7.2001, p. 6.[5] Decizia BCE/1998/6 din 7 iulie 1998 privind valorile nominale, specificațiile, reproducerea, schimbul și retragerea bancnotelor euro, JO L 8, 14.1.1999, p. 36.[6] Decizia BCE/1999/2 din 26 august 1999 de modificare a Deciziei BCE/1998/6 din 7 iulie 1998 privind valorile nominale, specificațiile, reproducerea, schimbul și retragerea bancnotelor euro, JO L 258, 5.10.1999, p. 29.--------------------------------------------------


title: 2011/897/UE: Decizia Consiliului European din 19 decembrie 2011 de numire a unui membru în cadrul Comitetului executiv al Băncii Centrale Europene

text:
               29.12.2011

               RO

               Jurnalul Oficial al Uniunii Europene

               L 345/21

         DECIZIA CONSILIULUI EUROPEAN
   din 19 decembrie 2011
   de numire a unui membru în cadrul Comitetului executiv al Băncii Centrale Europene
   (2011/897/UE)
   CONSILIUL EUROPEAN,
   având în vedere Tratatul privind funcționarea Uniunii Europene, în special articolul 283 alineatul (2),
   având în vedere Protocolul privind Statutul Sistemului European al Băncilor Centrale și al Băncii Centrale Europene, în special articolul 11.2,
   având în vedere recomandarea Consiliului Uniunii Europene (1),
   având în vedere avizul Parlamentului European (2),
   având în vedere avizul Consiliului guvernatorilor Băncii Centrale Europene (3),
   întrucât:

               (1)

               Prin scrisoarea din 10 noiembrie 2011, președintele Băncii Centrale Europene, domnul Mario DRAGHI, a anunțat decizia domnului Lorenzo BINI SMAGHI de a demisiona din funcția sa din cadrul Comitetului executiv cu efect de la sfârșitul zilei de 31 decembrie 2011. Prin urmare, este necesară numirea unui nou membru în cadrul Comitetului executiv al Băncii Centrale Europene.

               (2)

               Consiliul European dorește să îl numească pe domnul Benoît COEURÉ care, în opinia sa, întrunește toate cerințele prevăzute de articolul 283 alineatul (2) din tratat,

         ADOPTĂ PREZENTA DECIZIE:
   Articolul 1
   Domnul Benoît COEURÉ este numit membru în cadrul Comitetului executiv al Băncii Centrale Europene pentru un mandat de opt ani, începând de la 1 ianuarie 2012.
   Articolul 2
   Prezenta decizie se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 19 decembrie 2011.

            Pentru Consiliul European

            Președintele

         H. VAN ROMPUY

      (1)  Nepublicată încă în Jurnalul Oficial.

      (2)  Avizul din 14 decembrie 2011 (nepublicat încă în Jurnalul Oficial).

      (3)  Avizul din 8 decembrie 2011 (nepublicat încă în Jurnalul Oficial).


title: Decizia 2013/87/PESC a Consiliului din 18 februarie 2013 privind lansarea unei misiuni militare a Uniunii Europene pentru a contribui la instruirea forțelor armate maliene (EUTM Mali)

text:
               19.2.2013

               RO

               Jurnalul Oficial al Uniunii Europene

               L 46/27

         DECIZIA 2013/87/PESC A CONSILIULUI
   din 18 februarie 2013
   privind lansarea unei misiuni militare a Uniunii Europene pentru a contribui la instruirea forțelor armate maliene (EUTM Mali)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 4,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Printr-o scrisoare din 24 decembrie 2012, președintele Republicii Mali a adresat o scrisoare de invitație către Înaltul Reprezentant al Uniunii pentru afaceri externe și politica de securitate, salutând desfășurarea unei misiuni militare de instruire a UE în Mali.

               (2)

               La 17 ianuarie 2013, Consiliul a adoptat Decizia 2013/34/PESC.

               (3)

               În conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii și nu contribuie, prin urmare, la finanțarea acestei misiuni,

         ADOPTĂ PREZENTA DECIZIE:
   Articolul 1
   Se aprobă planul de misiune și regulile de angajare privind misiunea militară a UE pentru a contribui la instruirea forțelor armate maliene (EUTM Mali).
   Articolul 2
   EUTM Mali se lansează la 18 februarie 2013.
   Articolul 3
   Comandantul misiunii EUTM Mali este autorizat, cu efect imediat, să înceapă executarea EUTM Mali.
   Articolul 4
   Prezenta decizie intră în vigoare la data adoptării.

      Adoptată la Bruxelles, 18 februarie 2013.

            Pentru Consiliu

            Președintele

         C. ASHTON

      (1)  JO L 14, 18.1.2013, p. 19.


title: Decizia (UE) 2015/785 a Consiliului din 20 aprilie 2015 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Emiratele Arabe Unite privind exonerarea de obligația de a deține viză de scurtă ședere

text:
               21.5.2015

               RO

               Jurnalul Oficial al Uniunii Europene

               L 125/1

         DECIZIA (UE) 2015/785 A CONSILIULUI
   din 20 aprilie 2015
   privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Emiratele Arabe Unite privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Emiratele Arabe Unite din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Emiratele Arabe Unite este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul a adoptat o decizie prin care a autorizat Comisia să înceapă negocieri cu Emiratele Arabe Unite în vederea încheierii unui acord între Uniunea Europeană și Emiratele Arabe Unite privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 5 noiembrie 2014 și au fost finalizate cu succes prin parafarea acestuia la 20 noiembrie 2014, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate, în numele Uniunii. Acordul ar trebui să se aplice cu titlu provizoriu de la data semnării sale, până la finalizarea procedurilor necesare pentru încheierea sa oficială.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie, se autorizează semnarea, în numele Uniunii, a Acordului dintre Uniunea Europeană și Emiratele Arabe Unite privind exonerarea de obligația de a deține viză de scurtă ședere (denumit în continuare „acordul”), sub rezerva încheierii acestuia.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu de la data semnării acestuia (5), până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Luxemburg, 20 aprilie 2015.

            Pentru Consiliu

            Președintele

         J. DŪKLAVS

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia Comisiei din 20 iulie 2006 de înlocuire a anexei la Decizia 2005/769/CE de stabilire a normelor privind achizițiile de ajutoare alimentare de către ONG-urile autorizate de Comisie în vederea achiziționării și a mobilizării produselor care urmează să fie furnizate în temeiul Regulamentului (CE) nr. 1292/96 al Consiliului

text:
Anunţ juridic important

|

32006D0541

Jurnalul Oficial L 214 , 04/08/2006 p. 0050 - 0058 Jurnalul Oficial L 118 , 08/05/2007 p. 1045 - 1053

		20060720Decizia Comisieidin 20 iulie 2006de înlocuire a anexei la Decizia 2005/769/CE de stabilire a normelor privind achizițiile de ajutoare alimentare de către ONG-urile autorizate de Comisie în vederea achiziționării și a mobilizării produselor care urmează să fie furnizate în temeiul Regulamentului (CE) nr. 1292/96 al Consiliului(2006/541/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1292/96 al Consiliului din 27 iunie 1996 privind politica și gestionarea ajutorului alimentar și a acțiunilor specifice de sprijinire a siguranței alimentelor [1], în special articolul 19 alineatul (1),întrucât:(1) Decizia 2005/769/CE a Comisiei din 27 octombrie 2005 de stabilire a normelor privind achizițiile de ajutor alimentar de către ONG-urile autorizate de Comisie în vederea achiziționării și a mobilizării produselor care urmează să fie furnizate în temeiul Regulamentului (CE) nr. 1292/96 al Consiliului și de abrogare a deciziei acestuia din 3 septembrie 1998 [2] stabilește normele aplicabile achizițiilor de ajutor alimentar de către organizații neguvernamentale autorizate de Comisie în vederea achiziționării și a mobilizării produselor care urmează să fie furnizate în temeiul Regulamentului (CE) nr. 1292/96.(2) Regulamentul (CE) nr. 2110/2005 prevede o eliminare a condiționării acordării ajutorului în cadrul asistenței externe a Comunității și modifică, în consecință, Regulamentul (CE) nr. 1292/96 în ceea ce privește normele de origine aplicabile produselor care urmează să fie cumpărate și normele de naționalitate care reglementează participarea la procedurile de licitație.(3) Pentru a favoriza achizițiile locale și regionale, trebuie precizat că numai produsele achiziționate pe piața comunitară trebuie să respecte cerințele stabilite de comunicările Comisiei cu privire la caracteristicile [3] și ambalajele [4] bunurilor care urmează să fie furnizate în cadrul ajutorului alimentar al Comunității, în timp ce produsele achiziționate pe piețele locale sau regionale trebuie să fie compatibile cu eventualele norme locale și, în lipsa acestora, cu standardele internaționale recunoscute.(4) Eliminarea condiționării acordării ajutorului necesită o flexibilizare suplimentară a condițiilor contractuale de livrare și, în consecință, trebuie să se prevadă că cererile de ofertă lansate și contractele de livrare a produselor la care participă organizațiile neguvernamentale pentru produsele care urmează să fie furnizate în cadrul ajutorului alimentar comportă modalități de livrare în conformitate cu ultima ediție Incoterms (International Commercial Terms) publicată de Camera Internațională de Comerț [5].(5) În consecință, trebuie prevăzut un control al produselor și furnizarea lor de o agenție de control recunoscută internațional.(6) Prin urmare, Decizia 2005/769/CE trebuie modificată în mod corespunzător.(7) În temeiul articolului 29 din Regulamentul (CE) nr. 1292/96, Comitetul pentru ajutor alimentar și siguranță alimentară este informat cu privire la prezenta măsură,DECIDE:Articolul 1Anexa la Decizia 2005/769/CE se înlocuiește cu textul din anexa la prezenta decizie.Articolul 2Prezenta decizie produce efecte la data publicării în Jurnalul Oficial al Uniunii Europene.Adoptată la Bruxelles, 20 iulie 2006.Pentru ComisieLouis MichelMembru al Comisiei[1] JO L 166, 5.7.1996, p. 1. Regulament, astfel cum a fost modificat ultima dată prin Regulamentul (CE) nr. 2110/2005 al Parlamentului European și al Consiliului (JO L 344, 27.12.2005, p. 1).[2] JO L 291, 5.11.2005, p. 24.[3] JO C 312, 31.10.2000, p. 1.[4] JO C 267, 13.9.1996, p. 1.[5] http://www.iccwbo.org--------------------------------------------------20060720ANEXĂ"20060720"ANEXĂOrganizația neguvernamentală beneficiară a ajutorului comunitar (denumită în continuare "ONG") este obligată să aplice următoarele norme pentru achiziționarea produselor care urmează să fie furnizate ca ajutor alimentar comunitar în temeiul Regulamentului (CE) nr. 1292/96, fără a aduce atingere vreunei condiții suplimentare de gestiune financiară conținute eventual în contractul încheiat cu beneficiarul pentru punerea în aplicare a politicii în domeniul ajutorului alimentar.1. LOCUL DE ACHIZIȚIE A MĂRFURILORÎn funcție de condițiile stabilite pentru o anumită furnizare, produsele trebuie achiziționate dintr-o țară beneficiară sau dintr-una dintre țările în curs de dezvoltare menționate în anexa la Regulamentul (CE) nr. 1292/96, în măsura în care este posibil, din aceeași zonă geografică ca și țara beneficiară sau dintr-un stat membru al Comunității Europene.Originea mărfurilor și a materialelor este determinată în conformitate cu normele de origine și cu derogările la aceste norme stabilite în Regulamentul (CE) nr. 2110/2005 al Parlamentului European și al Consiliului [1].În circumstanțe excepționale și în conformitate cu procedurile prevăzute la articolul 11 alineatul (2) din Regulamentul (CE) nr. 1292/96, Comisia poate autoriza achiziționarea produselor de pe piața unei alte țări decât cele enumerate în anexa la Regulamentul (CE) nr. 1292/96 sau dintr-un stat membru al Comunității Europene.2. CARACTERISTICILE PRODUSELORProdusele trebuie să corespundă, pe cât de mult posibil, obiceiurilor alimentare ale populației beneficiare. În măsura posibilului, trebuie acordată prioritate achizițiilor din țara operațiunilor sau dintr-o țară vecină.Caracteristicile produselor și ambalajul lor trebuie să respecte standardele de calitate stabilite de legislația internă a țării de origine și/sau a țării de destinație în cazul în care legislația acesteia din urmă impune standarde de calitate mai severe. În absența legislației locale, standardele recunoscute internațional, precum Codex Alimentarius, sunt respectate în măsura posibilului.În cazul în care produsele sunt achiziționate din Comunitatea Europeană, caracteristicile acestora sunt în conformitate cu criteriile stabilite de comunicarea Comisiei privind caracteristicile produselor care urmează să fie furnizate ca ajutor alimentar comunitar [2]. De asemenea, ambalajul produselor trebuie să îndeplinească criteriile stabilite de comunicarea Comisiei privind ambalajele produselor care urmează să fie furnizate ca ajutor alimentar comunitar [3].3. NORME PRIVIND NAȚIONALITATEAEligibilitatea pentru participare la procedura de licitație este stabilită în conformitate cu normele de eligibilitate, precum și cu derogările la aceste norme prevăzute în Regulamentul (CE) nr. 2110/2005.Ofertantul trebuie să fie înregistrat legal și să fie în măsură să prezinte, la cerere, dovezi în acest sens.4. MOTIVE DE EXCLUDERE DE LA PARTICIPAREA LA PROCEDURILE DE ACHIZIȚII ȘI DE LA ATRIBUIREA CONTRACTELOR4.1. Motive de excludere de la participarea la procedura de achizițiiSunt excluși de la participarea la procedura de achiziții publice ofertanții care:(a) se află în stare de faliment sau fac obiectul unei proceduri de faliment, de lichidare, de reorganizare judiciară sau al unei înțelegeri cu creditorii, de încetare a activității sau care se află în orice altă situație similară care rezultă dintr-o procedură de aceeași natură prevăzută în legislația sau reglementările naționale;(b) fac obiectul unei condamnări pronunțate printr-o hotărâre având autoritatea de lucru judecat pentru o infracțiune cu privire la conduita lor profesională;(c) au comis o gravă greșeală în materie profesională constatată prin orice mijloc pe care beneficiarul subvenției îl poate justifica;(d) nu și-au îndeplinit obligațiile privind plata contribuțiilor la asigurările sociale sau obligațiile privind plata impozitelor în conformitate cu dispozițiile legale ale țării în care sunt stabiliți sau cu cele ale țării beneficiarului subvenției sau ale țării în care urmează să fie executat contractul;(e) care au făcut obiectul unei condamnări pronunțate printr-o hotărâre având autoritatea de lucru judecat pentru fraudă, corupție, implicare într-o organizație criminală sau în alte activități ilegale în detrimentul intereselor financiare ale Comunității;(f) în urma unei alte proceduri de achiziții sau de acordare a unei subvenții finanțate din bugetul comunitar, au fost declarați ca aflându-se într-o situație de încălcare gravă a contractului ca urmare a nerespectării obligațiilor lor contractuale.Ofertanții trebuie să ateste faptul că nu se află în niciuna dintre situațiile menționate anterior.4.2. Motive de excludere de la atribuirea contractelorSunt excluși de la atribuirea unui contract ofertanții care, cu ocazia procedurii de achiziții:(a) se află în situația unui conflict de interese;(b) se fac vinovați de falsificarea declarațiilor în procesul de furnizare a informațiilor solicitate de beneficiarul subvenției pentru participarea la procedura contractuală sau de nefurnizarea acestor informații.5. PROCEDURI DE ATRIBUIRE5.1. Dispoziții generaleONG-ul lansează o cerere de ofertă deschisă internațională pentru contractele de furnizare cu o valoare de 150000 EUR sau mai mare. În cazul unei licitații deschise internaționale, ONG-ul publică un anunț de participare în media corespunzătoare, în special pe website-ul său, în presa internațională și în presa națională din țara în care se derulează acțiunea sau în alte publicații periodice specializate.Contractele de furnizare cu o valoare mai mare sau egală cu 30000 EUR și mai mică de 150000 EUR sunt atribuite printr-o procedură de licitație deschisă publicată la nivel local. În cazul unei licitații deschise la nivel local, anunțul de licitație se publică în toate mijloacele media corespunzătoare, însă doar în țara în care se derulează acțiunea. Cu toate acestea, trebuie să se garanteze participarea altor furnizori eligibili în aceeași măsură ca și a furnizorilor locali.Contractele de furnizare cu o valoare mai mică de 30000 EUR fac obiectul unei proceduri de negociere, concurențiale, fără publicare, în care ONG-ul consultă cel puțin trei furnizori, la propria alegere, și negociază termenii contractului cu unul sau mai mulți dintre aceștia.Contractele de furnizare cu o valoare mai mică de 5000 EUR pot fi atribuite pe baza unei oferte unice.Termenele pentru primirea ofertelor și a solicitărilor de participare sunt suficient de mari pentru ca persoanele interesate să dispună de un interval de timp rezonabil și corespunzător în vederea pregătirii și a depunerii ofertelor.În cazul în care un ONG recurge la o centrală de achiziții ca prestator de servicii în conformitate cu dispozițiile punctului 8.4. din anexa IV "Procedurile de achiziții publice aplicabile de beneficiarii de subvenții în cadrul acțiunilor externe ale Comunității Europene", acesta o selectează în conformitate cu procedurile aplicabile contractelor de servicii prevăzute la punctele 4.1 și 4.2 din prezenta anexă. Centrala de achiziții este obligată să se conformeze normelor și condițiilor stabilite în prezenta decizie și în prezenta anexă în cazul în care achiziționează de pe piață produse ca ajutor alimentar.5.2. Procedura de negociere pe baza unei oferte uniceBeneficiarul poate recurge la o procedură de negociere pe baza unei oferte unice în următoarele cazuri:(a) atunci când o urgență extremă cauzată de evenimente imprevizibile pentru beneficiar și care nu pot fi în niciun caz imputate acestuia nu permite respectarea termenelor impuse pentru procedurile prevăzute la punctul 5.1. Circumstanțele invocate pentru justificarea urgenței extreme nu trebuie să fie în niciun caz imputabile beneficiarului.Sunt asimilate situațiilor de urgență extremă acțiunile întreprinde în situații de criză constatate de Comisie. Comisia informează beneficiarul în cazul existenței unei situații de criză, precum și în cazul încetării acesteia;(b) pentru livrări complementare efectuate de furnizorul inițial destinate fie reînnoirii parțiale a furnizărilor sau a instalațiilor obișnuite, fie suplimentării furnizărilor sau a instalațiilor existente, când schimbarea furnizorului ar obliga beneficiarul să achiziționeze echipamente cu caracteristici tehnice diferite care ar putea duce fie la o incompatibilitate, fie la dificultăți tehnice disproporționate de exploatare și de întreținere;(c) atunci când licitația a eșuat, respectiv nu s-a obținut o ofertă demnă de reținut din punct de vedere calitativ și/sau financiar. În aceste cazuri, după anularea procedurii de licitație, beneficiarul poate negocia cu unul sau mai mulți ofertanți aleși de acesta dintre cei care au participat la licitație, cu condiția ca termenii inițiali ai procedurii de licitație să nu fie modificați substanțial;(d) atunci când contractul vizat este atribuit unor organisme care se află într-o situație de monopol de drept sau de fapt, această atribuire fiind motivată corespunzător în decizia de atribuire a Comisiei;(e) atunci când caracteristicile speciale ale unei furnizări o justifică și, în special, în cazul unei furnizări experimentale, poate fi încheiat un contract pe bază de acord reciproc.5.3. Obligații legate de depunerea unei oferteAnunțul de participare specifică forma și termenul solicitat pentru depunerea unei oferte.Toate solicitările de participare și ofertele declarate a fi în conformitate cu cerințele trebuie să fie evaluate și clasificate de un comitet de evaluare, pe baza criteriilor de excludere, de selecție și de atribuire comunicate în prealabil. Acest comitet trebuie să aibă un număr impar de membri, cel puțin trei, având capacitatea tehnică și administrativă necesară pentru a exprima o opinie calificată asupra ofertelor.Pentru fiecare lot poate fi depusă o singură ofertă. Aceasta este valabilă doar dacă se referă la un lot complet. În cazul în care un lot este divizat în loturi parțiale, oferta se stabilește ca o medie a acestora. Atunci când licitația se referă la furnizarea mai multor loturi, se depune câte o ofertă separată pentru fiecare lot. Ofertantul nu este obligat să prezinte o ofertă pentru toate loturile.Ofertanții indică:- numele și adresa ofertantului;- numerele de referință ale licitației, lotului și acțiunii;- greutatea netă a lotului sau valoarea monetară specifică la care se referă oferta;- prețul propus pe tonă metrică de produs net în locul livrării indicate la care ofertantul se angajează să efectueze furnizarea în condițiile stabilite; sau cantitatea netă de produse oferită atunci când licitația se referă la atribuirea unui contract de furnizare a unei cantități maxime dintr-un produs dat pentru o valoare monetară specifică;- cheltuielile de transport între locul de încărcare și locul de livrare pentru stadiul de livrare specificat;- termenul limită sau calendarul orientativ de livrare.Pentru a fi valabilă, oferta trebuie să fie însoțită de dovada constituirii unei garanții de participare. Valoarea garanției de participare, exprimată în moneda de plată, și perioada de valabilitate a acesteia se prevăd în anunțul de participare. Garanția reprezintă minimum 1 % din valoarea totală a ofertei, iar perioada de valabilitate este de cel puțin o lună.Garanția se constituie în favoarea ONG-ului sub forma unei cauțiuni din partea unei instituții de credit recunoscute de un stat membru sau acceptat de ONG. Garanția este irevocabilă și exigibilă la prima solicitare.În caz de achiziție din țara beneficiară a ajutorului alimentar, ONG-ul poate menționa în anunțul de participare alte condiții privind garanția, ținând seama de obiceiurile țării.Garanția se eliberează:- printr-o scrisoare sau un fax din partea ONG-ului, în cazul în care oferta nu a fost acceptată sau a fost respinsă sau atunci când contractul nu a fost atribuit;- atunci când ofertantul, desemnat ca furnizor, a constituit garanția de livrare.Garanția se reține în cazul în care furnizorul nu a depus garanția de livrare într-un termen rezonabil în urma atribuirii contractului sau în cazul în care ofertantul își retrage oferta după ce aceasta a fost primită.Orice ofertă care nu este prezentată în conformitate cu dispozițiile menționate anterior sau care conține rezerve ori condiții altele decât cele prevăzute de cererea de ofertă este respinsă.O ofertă nu poate fi modificată sau retrasă după ce a fost primită.Contractul se atribuie ofertantului care a depus oferta cu cel mai scăzut preț, cu respectarea tuturor condițiilor licitației, în special a caracteristicilor produselor care urmează să fie mobilizate. Atunci când mai mulți ofertanți depun simultan oferta cu cel mai scăzut preț, contractul se atribuie prin tragere la sorți.Atunci când contractul este atribuit, atât furnizorul, cât și ofertanții necâștigători sunt notificați printr-o scrisoare sau prin fax.ONG-ul poate decide să nu atribuie contractul la expirarea fie a celui dintâi termen, fie a celui de-al doilea termen, în special atunci când ofertele prezentate nu se încadrează în valorile normale ale prețurilor pieței. ONG-ul nu este obligat să își motiveze decizia. Ofertanții sunt informați cu privire la decizia de neatribuire a contractului printr-o notificare scrisă, în termen de trei zile lucrătoare.6. OBLIGAȚIILE FURNIZORULUI ȘI CONDIȚIILE DE FURNIZARE A PRODUSELORAnunțul de participare precizează condițiile de livrare Incoterms contractuale utile și necesare pentru punerea în aplicare a contractului de furnizare și conține o copie a condițiilor Incoterms aplicabile. Furnizorul reținut își îndeplinește obligațiile în conformitate cu toate condițiile stabilite în anunțul de participare, precum și cu cele care decurg din condițiile Incoterms și din oferta sa.Dacă nu se prevede altfel în anunțul de participare și în contract, furnizorul (vânzătorul) și ONG-ul (cumpărătorul) respectă obligațiile stabilite în condițiile Incoterms.Din momentul în care condițiile Incoterms specificate în anunțul de participare constrâng furnizorul să încheie în favoarea sa o poliță de asigurare maritimă, această asigurare, încheiată cel puțin pentru valoarea ofertei, acoperă toate riscurile asociate transportului și altor activități ale furnizorului legate de furnizare până la stadiul contractual al livrării. Aceasta acoperă și toate cheltuielile de sortare, de retragere sau de distrugere a produselor deteriorate, de recondiționare și de analiză a produselor în cazul în care avaria nu împiedică acceptarea acestora de către beneficiar.În cazul în care transportul și livrarea se efectuează pe cale maritimă, o livrare fracționată pe mai multe nave nu poate fi operată decât cu acordul ONG-ului.În cazul în care livrarea se efectuează pe cale terestră, livrarea nu poate să se efectueze decât prin metoda de transport stabilită în contract cu acordul ONG-ului.Atunci când furnizorul solicită ONG-ului autorizația de a schimba metoda de transport sau termenele de livrare, ONG-ul își dă acordul cu condiția ca furnizorul să suporte cheltuielile suplimentare și, în special, cheltuielile suplimentare de inspecție și de analiză.După caz, anunțul de participare poate menționa o anumită dată până la care orice livrare se consideră prematură.Furnizorul suportă toate riscurile, inclusiv pierderea sau deteriorarea la care produsele pot fi supuse până la finalizarea furnizării, și constatarea finalizării furnizării de către agentul de control în certificatul definitiv de conformitate (a se vedea punctul 7).Dacă nu se prevede altfel în anunțul de participare, furnizorul comunică imediat în scris beneficiarului și agentului de control mijlocul de transport utilizat, datele de încărcare, data estimată de sosire la destinația indicată în contract și orice incident intervenit pe durata tranzitului produselor.Dacă nu se prevede altfel în anunțul de participare și în conformitate cu prevederile din condițiile Incoterms aplicabile contractului, furnizorul îndeplinește formalitățile de obținere a certificatului de export și formalitățile cu privire la regimul vamal al tranzitului, precum și formalitățile de vămuire și suportă cheltuielile și taxele aferente.Pentru a asigura respectarea obligațiilor ce îi revin, furnizorul constituie o garanție de livrare într-un termen rezonabil în urma notificării de atribuire a contractului. Garanția, exprimată în moneda de plată, reprezintă între 5 și 10 % din valoarea totală a ofertei. Perioada de valabilitate se încheie la o lună de la data livrării finale. Aceasta se constituie în același mod ca și garanția de participare la licitație.Garanția de livrare se eliberează integral printr-o scrisoare sau un fax transmis de ONG în cazul în care furnizorul:- a efectuat furnizarea în conformitate cu toate obligațiile sale sau- a fost eliberat de obligațiisau- nu a efectuat furnizarea din cauze de forță majoră recunoscute de ONG.7. CONTROLONG-ul încheie un contract cu o "agenție de control" (o societate recunoscută internațional sau un grup de societăți recunoscute internațional, de preferință acreditate în conformitate cu standardul ISO 45004 – ISO/IEC 17020 în sectorul produselor alimentare). De îndată ce contractul a fost atribuit, ONG-ul informează în scris furnizorul cu privire la alegerea agenției de control. Anunțul de participare obligă furnizorul să comunice în scris agenției de control numele și adresa producătorului, ale ambalatorului și ale depozitarului produselor care urmează să fie livrate, precum și datele aproximative de fabricare și de ambalare, precum și numele reprezentantului său de la locul de livrare.Agenția de control este responsabilă să verifice și să certifice calitatea, cantitatea, ambalajele și marcajul produselor care urmează să fie livrate pentru fiecare furnizare, să elibereze certificatul de conformitate provizoriu sau certificatul de conformitate la locul contractual de livrare. În această privință, agenția de control ține seama de particularitățile fiecărui produs, în conformitate cu punctul 2 din prezenta anexă.ONG-ul asigură, pe cale contractuală, că agenția de control se angajează:- să mențină o independență totală;- să nu accepte nicio instrucțiune de la altă parte decât de la ONG-ul cumpărător sau reprezentanții acestuia și, în special, să nu accepte instrucțiuni din partea furnizorului, a destinatarului sau a unuia dintre reprezentanții acestuia, a reprezentanților donatorului sau a altor intermediari implicați în operațiunile în cauză;- să prevină orice conflict de interese între activitățile pe care le desfășoară în cadrul contractului încheiat cu ONG-ul și altă activitate exercitată cu o parte implicată în operațiunile în cauză.Agenția de control efectuează cel puțin două verificări, în baza termenilor de referință care sunt în conformitate cu standardele internaționale de control, după cum urmează:(a) o verificare provizorie a calității se efectuează înainte de încărcarea produselor și o verificare a cantității se efectuează la descărcarea produselor. Verificarea finală se efectuează după descărcare la stadiul de livrare specificat în contract;(b) atunci când verificarea provizorie este finalizată, agenția de control eliberează furnizorului un certificat provizoriu de conformitate, însoțit de rezerve, după caz. Transportul nu poate să se efectueze de la locul de încărcare decât în cazul în care a fost eliberat certificatul de verificare provizorie;(c) atunci când verificarea finală este efectuată la locul contractual de livrare, agenția de control eliberează furnizorului un certificat definitiv de conformitate care menționează în special data finalizării livrării și cantitatea netă livrată; dacă este necesar, acest certificat face obiectul unor rezerve;(d) atunci când agenția de control emite "o notificare de rezervă" motivată în baza verificării finale efectuate la locul contractual de livrare, ea comunică acest lucru în scris furnizorului și ONG-ului cât mai curând posibil. În cazul în care furnizorul dorește să depună contestație cu privire la respectiva constatare la agenție și la ONG, poate face acest lucru în termen de două zile lucrătoare de la transmiterea respectivei comunicări.Costul verificărilor menționate anterior este suportat de ONG, care achită suma. Cu toate acestea, este vorba de costuri eligibile pentru finanțări comunitare, cu condiția ca ele să fie incluse în bugetul prevăzut pentru contractul de subvenție. Furnizorul suportă orice consecințe financiare în eventualitatea unor defecte de calitate ale produselor sau în caz de prezentare întârziată a produselor pentru a le supune verificării.În cazul în care furnizorul sau beneficiarul contestă rezultatele unei verificări, agenția de control ia măsuri, în urma autorizării din partea ONG-ului, pentru o reexaminare care presupune, în conformitate cu natura contestației, o nouă prelevare de probe, o repetare a analizei și/sau o recântărire sau reverificare a ambalajului. Această reexaminare se realizează de către o agenție sau un laborator desemnat de comun acord de furnizor, beneficiarul final și agenția de control.Cheltuielile acestei contraexpertize sunt suportate de partea necâștigătoare.În cazul în care, în urma verificărilor sau a contraexpertizei, nu se eliberează certificatul final de conformitate, furnizorul are obligația de a înlocui produsele.Costurile de înlocuire și cele asociate verificării sunt suportate de furnizor.Agenția de control transmite invitații scrise reprezentanților furnizorului și ai beneficiarului final de a se prezenta la operațiunile de verificare, în special pentru prelevarea de probe care urmează să fie folosite pentru analize. Prelevarea probelor se efectuează în conformitate cu practica profesională. La prelevarea probelor, agenția de control prelevează două probe suplimentare care sunt păstrate sub sigiliu la dispoziția ONG-ului în scopul unor verificări ulterioare sau în cazul în care beneficiarul sau furnizorul depun contestații.Costul produselor prelevate ca probe este suportat de furnizor.Destinatarul produselor semnează scrisoarea de transport pentru primirea produselor la locul contractual de livrare și își consemnează remarcele cu privire la starea fizică a produselor și a ambalajului în urma unei verificări vizuale. ONG-ul cumpărător sau reprezentantul său eliberează furnizorului un certificat de recepție fără termen imediat după ce produsele au fost livrate la locul contractual de livrare și după ce furnizorul a eliberat ONG-ului cumpărător originalul certificatului definitiv de conformitate, precum și o factură comercială pro forma care stabilește valoarea produselor și transferul acestora către beneficiar în mod gratuit.Toleranțele acceptate cu privire la greutatea și/sau cantitatea furnizată la locul contractual de livrare sunt precizate în termenii contractului.Furnizorul nu poate cere plata suplimentară pentru cantitățile furnizate care depășesc cantitățile prevăzute în contract.8. CONDIȚII DE LIVRARE ȘI DE PLATĂProdusele sunt furnizate în conformitate cu unul dintre următoarele condiții Incoterms:- EXW: Franco fabrică (… locul convenit)- FCA: Franco cărăuș (… locul convenit)- FAS: Franco de-a lungul navei (… portul de încărcare convenit)- FOB: Franco pe bordul navei (… portul de încărcare convenit)- CFR: Costurile și navlul achitate până la (… portul de destinație convenit)- CIF: Cost, asigurare, navlu (… port de destinație convenit)- CPT: Transport plătit până la (… locul de destinație convenit)- CIP: Transport și asigurare plătite până la (… locul de destinație convenit)- DAF: Livrat la frontieră (… locul convenit)- DES: Livrat pe bordul navei (… portul de destinație convenit)- DEQ: Livrat pe chei (… port de destinație convenit)- DDU: Livrat fără achitarea taxelor vamale (… locul de destinație convenit)- DDP: Livrat cu achitarea taxelor vamale (… locul de destinație convenit).Suma care urmează să fie plătită de ONG-ul cumpărător furnizorului nu depășește valoarea ofertei plus, după caz, anumite cheltuieli, mai puțin eventualele reduceri menționate în continuare.Atunci când la locul de încărcare și la locul contractual de livrare specificat în cererea de ofertă calitatea, ambalajul sau marcajul produselor nu corespund prevederilor contractuale, fără a împiedica însă eliberarea unui certificat provizoriu de conformitate sau a unui certificat de recepție, ONG-ul poate aplica reduceri la calculul sumei care urmează să fie plătită.Termenii contractului determină procedura de calcul al reducerilor care urmează să fie aplicate în caz de diferență de calitate, precum și reducerile care urmează să fie aplicate în caz de livrare care depășește termenul sau data contractuală de livrare.Plățile efectuate în favoarea furnizorilor vor consta în suma netă obținută după deducerea reducerilor aplicate sumelor facturate de furnizor. În cazul în care aceste reduceri nu pot fi deduse din plată, acestea vor fi prelevate, total sau parțial, din garanția de livrare.ONG-ul poate rambursa furnizorului, la cererea scrisă a acestuia, anumite cheltuieli suplimentare, precum taxele de depozitare sau asigurare, efectiv plătite de furnizor, dar cu excluderea oricăror cheltuieli administrative pe care ONG-ul le estimează pe baza documentelor justificative relevante, de la data la care s-a eliberat un certificat de recepție sau un certificat de livrare, fără rezerve privind natura cheltuielilor solicitate și în cazul:- unei prelungiri a perioadei de livrare acordate la solicitarea destinatarului sau- unei întârzieri care depășește 30 de zile între data livrării și data de eliberare a certificatului de recepție sau de eliberare a certificatului final de conformitate.Suma care urmează să fie achitată se plătește la cererea furnizorului, depusă în dublu exemplar.O cerere de plată a întregii valori a ofertei sau a soldului acesteia trebuie să fie însoțită de următoarele documente:- o factură stabilită pentru suma solicitată;- originalul certificatului de recepție;- o copie semnată de furnizor a certificatului final de conformitate care atestă că aceasta este în conformitate cu originalul.În cazul în care 50 % din cantitatea totală indicată în anunțul de participare a fost livrată, furnizorul poate prezenta o cerere pentru plata unui avans, însoțită de o factură întocmită pentru suma solicitată și de o copie a certificatului provizoriu de conformitate.Orice cerere de plată pentru valoarea integrală a ofertei sau pentru soldul acesteia este prezentată ONG-ului după eliberarea certificatului de recepție. Orice plată se face în termen de 60 de zile de la primirea de către ONG a unei cereri complete și exacte de plată. O plată realizată cu o întârziere nejustificată atrage după sine plata dobânzilor de întârziere la rata lunară aplicată de Banca Centrală Europeană (rată reținută de Banca Centrală Europeană pentru principalele sale operațiuni de finanțare).9. DISPOZIȚII FINALEONG-ul apreciază cazurile de forță majoră care se pot afla la originea nelivrării produselor sau a nerespectării uneia dintre obligațiile care revin furnizorului. Cheltuielile rezultate în urma unui caz de forță majoră recunoscut de ONG sunt suportate de acesta din urmă. Comisia trebuie informată cu privire la motivele pentru care ONG-ul a acceptat un caz de forță majoră. Cu toate acestea, un astfel de caz nu poate niciodată să fie invocat în caz de neexecutare imputabilă ONG-ului și/sau subcontractanților săi.În cazurile justificate corespunzător și acceptate de Comisie, cheltuielile imputabile unui caz de forță majoră pot fi considerate drept costuri directe eligibile și nu pot fi recuperate decât în limitele stabilite în cadrul rezervelor pentru cheltuieli neprevăzute din bugetul operațiunii examinate.""[1] JO L 344, 27.12.2005, p. 1.[2] JO C 312, 31.10.2000, p. 1.[3] JO C 267, 13.9.1996, p. 1.--------------------------------------------------